Diari Oficial de la Generalitat Valenciana


Sumari del DOGV 10295, del 20-12-2024 (2024/13318)

ACORD de 17 de desembre de 2024, del Consell, pel qual se separen i es designen dos vocalies en el Consell d'Administració de l'Autoritat Portuària de Castelló.
----------------------------------------------------------------------------------------------------------------------------------------------------------------

### Dades del document

Número de DOGV
:   10943

Data del DOGV
:   20-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/13636

CVE
:   HVUB-D-7905-95058

Data del document
:   17-12-2024

Organisme emissor
:   Conselleria de Medi Ambient, Infraestructures i Territori

Tipus de document
:   Acord

D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i  l’article 2 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, el Consell d’Administració de l’Autoritat Portuària de Castelló ha d'estar format pel president de l'entitat, el capità marítim i 13 vocals.

L'apartat 2 de l'article 30 de l’esmentat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el Consell d'Administració; en l’apartat a) indica que l'Administració general de l'Estat estarà representada pel capità marítim i per tres vocals, dels quals un serà pertanyent a l'Advocacia de l'Estat i un altre a l'organisme públic Ports de l'Estat, a proposta del president d'este organisme, amb una duració dels nomenaments de quatre anys, i que seran renovables.

En l'àmbit de la Comunitat Valenciana, la competència per a la separació i designació dels vocals del Consell d'Administració correspon al Consell, segons l'article 17.b de la Llei 5/1983, de 30 de desembre, del Consell.

L'Administració general de l'Estat ha proposat la designació com a vocals del Consell d'Administració de l'Autoritat Portuària de Castelló, en representació de l'Administració general de l'Estat, d’Ana María García López, subdirectora de Gabinet Tècnic de l’organisme públic Ports de l'Estat, i de Beatriz Ángel Moreno Millán, advocada de l’Estat, en substitució d'Antonio Góngora Zurro i de Cristina Pérez de la Portilla, respectivament.

En conseqüència, a proposta del conseller de Medi Ambient, Infraestructures i Territori, el Consell, amb la deliberació prèvia,

ACORDA

*Primer*

La separació com a vocal del Consell d'Administració de l'Autoritat Portuària de Castelló, en representació de l'Administració general de l'Estat, d'Antonio Góngora Zurro i de Cristina Pérez de la Portilla.

*Segon*

La designació com a vocals del Consell d'Administració de l'Autoritat Portuària de Castelló, en representació de l'Administració general de l'Estat, d’Ana María García López,  subdirectora de Gabinet Tècnic de l’organisme públic Ports de l'Estat, i de Beatriz Ángel Moreno Millán, advocada de l’Estat.

*Tercer*

Este acord tindrà efectes, quant a les separacions, des del dia de la publicació en el *Diari Oficial de la Generalitat Valenciana*, i quant a les designacions, des de l'endemà de la publicació en el *Diari Oficial de la Generalitat Valenciana*.

  

València, 17 de desembre de 2024

Susana Camarero Benítez

Consellera secretària